Lašupe (ciems)
Šis raksts ir par apdzīvotu vietu Lutriņu pagastā. Par citām jēdziena Lašupe nozīmēm skatīt nozīmju atdalīšanas lapu. Lašupe ir ciems Saldus novada Lutriņu pagastā. Izvietojies pagasta dienvidrietumos Cieceres pieteku Krimeldes un Lašupītes krastos pie Jelgavas—Liepājas dzelzceļa (stacija Lašupe) 8 km no pagasta centra Lutriņiem, 20 km no novada domes Saldū un 137 km no Rīgas. Apdzīvotā vieta izveidojusies pie bijušās Lašupes muižas (Laschuppen), Lašupes mežniecības un Lašupes dzirnavām. Tagadējā Lašupes dzirnavezera vietā no 1650. līdz 1702. gadam bijis dzelzs ceplis un lielgabalu lietuve. Lašupes daļa pie mežniecības dažkārt saukta par Līčiem.